text:
Peppe Sozu, poeta dell’originale teatro dei sardi nelle disputas a lughe ‘e luna
Documentate notizie sul genere della poesia estemporanea in Sardegna compaiono negli scritti, tra gli altri, di Matteo Madao (Armonie dei sardi, 1787), di Vittorio Angius e naturalmente nelle opere pubblicate dal canonico ploaghese Giovanni Spano; grande interesse verso la poesia estemporanea sarda dimostrò lo stesso Antonio Gramsci. Certamente l’origine di questa forma poetica in ottava rima è antichissima. La regolamentazione in gara, così come la conosciamo oggi, con regole e temi determinati ad estrazione, si ebbe solo sul finire dell’Ottocento per la lungimiranza e geniale intuizione organizzativa del poeta ozierese Antonio Cubeddu (Ozieri, 25 aprile 1863 – Roma, settembre 1955).
Uno degli aedi del cantare a bolu, artefice del teatro dei sardi a lughe’e luna, è stato Peppe Sozu (Bonorva 24 giugno 1914 – 27 marzo 2008). Tiu Peppe, poeta di collegamento tra la seconda e terza generazione storica degli estemporanei (cantò anche con Cubeddu, ideatore delle gare), si è caratterizzato per i versi costruiti con perfezione metrica e punte di alto lirismo dove, oltre al virtuosismo e al dono di una bella e armoniosa voce, emergeva la competente conoscenza della lingua materna e dell’ampio vocabolario logudorese. La nascita a Bonorva, fertile territorio poetico che ha dato i natali a Paulicu Mossa, a Barore Testone e all’illustre studioso di linguistica Antoni Sanna, sembra proprio un segno del destino per il poeta “chi deviat lassare un’istiga de oro in s’istoria de su cantare chi fiorit a bolu subra sos palcos”; per oltre chimbant’annos si è confrontato da protagonista nelle piazze sarde e per i sardi emigrati nel continente italiano e in diversi paesi europei (principalmente in Francia, Belgio e Germania). Tiu Peppe raccontava di una scoperta poetica precoce e di un significativo “esordio”, a soli 11 anni, “sa die de su tusolzu in su cuile nostru”. Le disputas adulte sono invece segnate dalle gare con Cubeddu, Tucone, Piras, Piredda, Sassu, Piga, Demartis, Pulina, Fadda, Nìnniri, Pinna, Longu, Biosa, Seu, Masala, Chighini, Mura, Sale, Carta, e naturalmente Zizi e Pazzola. Tiu Peppe abbandonò le gare nel 1993 (a Bonorva il 23 giugno, per la festa di San Giovanni e con il poeta Frantziscu Mura di Silanus) e solo in occasione della ricorrenza del centenario, nel 1996, della prima gara pubblica organizzata da Cubeddu, risalì, ancora una volta, sullo storico palco della Piazza Cantareddu di Ozieri. Paolo Pillonca, massimo cultore e studioso degli estemporanei sardi, ebbe a scrivere che “s’importu de Tiu Peppe in s’istoria de sas garas de poesia est su chi deghet a sos astros chi pius lughen in chelu”.
A duos zovanos collegas
Ponidemi sa morte in abbandonu
prite si morzo deo no est recreu.
Sa carriera bos cambiat tonu,
non ch'azis a pigare a s'empireu.
Si campo deo da' su sinu meu
suides calchi ticcu e latte 'onu.
Pero si morzo deo, ite castigu!
Azis a suer latte 'e crabufigu.
A Marieddu Masala
Tue a mie m’abbaidas a pilos
e-i su deperimentu ‘ides in-cue,
e-i sos annos chi tenzo lassamilos
non che los poto imbiare atterue;
a mie deperidu pares tue
proite as miminadu vinti chilos.
E de a mie ti nde meravizas
da chi de su chi sese non t’abbizas.
Gara poetica a Sedilo (1948)
Piras: Su fiudu;
Sozu: Sa fiza bajana;
Cubeddu: Su bajanu pretendente
Piras
Si dognunu prudente s'istat mudu,
pro iscultare cun attentzione:
no isco si su tema est de agiudu
pro divertire sa populatzione.
A mie m’ana dadu su fiudu
chi sa morte l'at negadu s’unione;
ma però tenzo un fiza ebbia
e cunvivo cun custa fiza mia.
Cubeddu
E deo chi m'agato in disingannos
apo su tema legid’e abbratzadu,
e dae omine de ottantases'annos
a giovanu de vinti m'an torradu,
bestidu ancora in novellos pannos
prite so ‘e sos males ispozadu;
e como già mi tocat veramente
de mi chircare una rosa innotzente.
Sozu
Torra calmu o populu si as gana
c'as preferidu in gara sos pius mannos,
como so deo una pitzinna ajana
de deghesette o degheott'annos;
dae parte de mama seo orfana
ma non sun tantu graves sos affannos;
ca in sa pena, at cherfidu Deu
de mi lassare sanu a babbu meu. (…)
Gara poetica a Seui (Mes’austu de su 1967)
ESORDIU
Sozu
Ecomi torra de su palcu in riga
propìtziu isetende su momentu
si cun sa mia mentale fadiga
ti poto render felice e cuntentu
ja chi tenes ancora in pensamentu
custa traditzione ’e festa antiga.
Chi andet bene totucantu ispera
e retzi sa segunda bonasera.
Piras
Seui, cun amore e rigualdu
fumis paritzas oras isetende.
Però fiat sa zente passizende,
no fut in chilca ’e su càntigu saldu.
Poi, a ora ’e gara, fin chenende:
po cussu nde sun bégnidos a taldu.
Ma béninde puru a còmodu tou:
intantu bos saludo dae nou.
Sozu
Sa zente est comintzende a recuire
da ch’una bella chena si l’at fata.
E-i como si cheret diveltire
si de sa poesia nostra est grata.
E nois nos frimamos in piata
unu programa po esaurire.
E poi nos ch’andamos a riposu
néndelis bonanote e adiosu.
Piras
Tzertu piaghen sos usos antigos
ca sun bellos sos donos de natura
tantu tota sa vida est tota intrigos
e-d-est in donu a nos leare cura.
A una festa che bonos amigos
nos leamos umpare sa friscura.
(E) Si paga utilidade nde tenimos
nessi su friscu umpare nos godimos.
Sozu
Su friscu at a dare piaghere
a cust’intrea populatzione
ch’est riunida che in-d-unu salone
ma su pòpulu ’e nois est su mere:
non po leare su friscu a cumone
ma ca fagher devimos su dovere.
Da chi semus inoghe a bonu coro
trabagliu a nois est e festa insoro.
Piras
A pigare a su palcu est un’arriscu
léndesi cun sas musas cunfidentzia.
E deo invito a godire su friscu
a sos chi sun de gara a cumpetentzia.
E an a fagher che Santu Frantziscu:
nos an a iscultare cun passentzia.
Si no podimos cuntentare a bois
tantu ja no nos semus fatos nois.
Sozu
A godire ’e sa festa sa cucagna
non ti contes a issos eguale.
Si l’as pensada gai pensas male:
cancellachelu dae sa lavagna
poite friscu in custa montagna
che nde det aer finas in Nadale.
Istanote no cheren friscu ebbia
chi lu cheren mesciadu a poesia.
Piras
Però a sos versos abbelzo sas giannas:
pagu promminto a sos iscultadores.
Sas mezus rodas poden fagher pannas
e bistan inativos sos motores.
Deo no lis promminto cosas mannas
prite sas fortzas mias sun minores.
Solu su friscu lis promminto igue:
sas cosas mannas daebbilas tue.
Sozu
Ajò ’eretu, non sias malignu,
ja ti cumprendet su pòpulu unidu.
E de tirare in su palcu ses dignu
e creo chi pro cussu ti an batidu
e tue t’asa leadu s’impignu
dae cando a s’invitu as aderidu.
E como tocat chi su mezus fetas
ca ses su capu ’e sos sardos poetas.
Piras
Deo sì ch’atzetadu apo s’invitu:
issos nde deven esser meda gratos.
Sos contos mannos no los apo fatos
prite so de talentos poveritu.
Est mezus chi b’avantzet apetitu
chi no bi restet cosa in sos piatos
ca deo fato gai, sentz’abbusu:
mezus de mancu chi no de piusu.
Sozu
Non cheren chi bi restet apetitu
ne in Seui ne in tota sa zona.
E creo ’e lu pretender an deritu
da ch’as de sos poetas sa corona
ca a issos lis faghes un’invitu
e as sempre invitadu cosa ’ona.
At a esser dilgrascia si a cust’ala
istanote as batidu cosa mala.
Piras
A l’ischis chi s’eufòria s’ispilit:
in dogni cosa bi cheret medida.
Si si màndigat bene po una chida
poi su pastu male si digilit.
Sa cosa chi est bundante ja s’isvilit,
sa cosa paga est pius saborida
ca cando a pena a dentes si nde astringhet
tando finas sos pòddighes si linghet.
Sozu
Po l’assazare ebbia ’ogan lamentu
ca chie papat pagu morit lanzu.
E nemmancu a lu narrer b’as balanzu:
mi meravigliat s’azaldu chi as tentu
ca po restare dognunu cuntentu
bi devet aer cosa ’ona a pranzu
e-i su tantu pro dogni individu
pro chi no restet nisciunu famidu.
Piras
Osserva cando giòvana e giovànu
sun solu innamorende, deves crere:
a pena a pena si tocan sa manu
ma nde deliran de su piaghere.
Da chi diventan maridu e muzere
tando s’isfritan pianu pianu
massimu cando faghet note mala
si che girat colcadu a s’àter’ala.
Sozu
A mie ja mi paret un’errore:
ti contrario e ti nde fato isfida.
S’aunit una rosa a su fiore
ca b’at in duos coros calamida:
in cussu bellu romanzu ’e amore
b’at ite legger pro tota sa vida.
Po contu meu l’apo pensada gai:
chi su ch’aggradat no istancat mai.
Piras
E puru si nd’infadat cando in mesa
b’at sempre amore e nde faghet abbusu.
Abbàida su ch’est in poveresa:
altzat sos ojos preghende a Gesusu.
Da ch’at saludu meda e ch’at richesa
a s’ora a Deu no pregat piusu.
Tando su coro a pregare s’est sicu:
peus po Deus chi l’at fatu ricu.
Sozu
Su coro umanu no est mai cuntentu:
tzeltu mi parit a su meu indicu
ca po chi nd’apat est sempre in s’aficu
dogni die de fàghere aumentu.
E da ch’at deghe tancas unu ricu
tando disizat de nde tenner chentu.
E isperat su sognu chi s’averet
poite pius nd’at pius nde cheret.
Piras
S’òmine cando at tropu at pagu briu:
tando sa bramosia che li fuet.
Narat: pregare e isperare adiu,
tando a su totocalcio la concruet.
In-d-una tatza ’etabbinde un’’utiu:
cand’est piena, un’’utiu nde ruet.
Po ch’a nde ruer mai no ispalanchet,
po bi nd’aer pius mezus nde manchet.
Sozu
In-d-una tatza ’e abba as veridade
ca cussa si pienat in pag’ora.
Ma so convintu chi in s’umanidade
mezus s’isperat a dogni aurora.
No apo ’idu una propriedade
de esser tropu e nde ’irare fora
ca tantu in terra ja ch’istan sas tancas
e gai su ’inari intro sas bancas.
Piras
Ma sa terra est a totus netzessaria
e a nde tenner meda est un’abbusu
tantu sa terra est comente-i s’aria
chi po totu criada l’at Gesusu.
Mira ch’an fatu sa riforma agraria
po nde leare a sos chi nd’an piusu.
Sos chi nde tenen meda nde lis blocan,
a cuddos chi nd’an pagu no los tocan.
Sozu
Emmo chi no si frimman sos ricones
s’andamos a-i cussu rigualdu.
De terra insoro paritzos bucones
li lean ma rifretin pius taldu:
investin su ’inari in atziones
in sa Montecatini e in s’Ansaldu
e in sa Fiat e da ch’igue arrean
ista siguru chi no bi lis lean.
Piras
Ma chie ’e cosa meda si nd’apròpiat
poi dae su meda ’enit confusu.
Sa buscica la sulas de piusu:
s’istirat, si unfiat e s’adòpiat
però, da chi la sulas de piusu,
sa membrana si crebat e iscòpiat.
Tando torrat a nudda a nodu moltu
poite de pius che nde l’as poltu.
Sozu
S’a fundu la connosches cussa crica
de mezorìa mirende sa sorte
ca est gai sa zente pius rica:
po su ’inari afrontat sa morte.
E ista atentu chi sa casciaforte
no iscòpiat che una buscica.
Creo chi su ’inari lu resistat
e cantu bi nde pones intro nd’istat.
Piras
No cheret tropu s’oro ne-i sa prata:
cheret chi sempre a medida si jutat.
S’ambesue su sàmbene sucutat
e-a da chi ’e sambène s’est atata
russa cantu su pòddighe s’est fata
poi li faghet male e nde lu butat.
E s’est chi faghes che-i s’ambesue
sìmile a issa ja bombitas tue.
Sozu
In s’ambesue sa proa l’as fata
ca ja sutzedit cussa cermonia.
Ca su chi suet est totu in sa mata,
no at de isfrutare una colonia.
Cuss’efetu non faghet a Torlonia,
a Lauro, a su prìntzipe Alliata
e a Agnelli ch’a-i cussos si prestat:
su ch’an ingultu intr’’e corpus bi restat.
Piras
Ma cussos nadan cun s’abba a benuju
e-i como possedin e s’ingrassan.
No sun che puddighinas in restuju
cando pijende calchi ranu passan.
Da chi si truncan sa mola ’e su tuju
su chi b’avantzat inoghe lu lassan.
Ma chie no at mancu una chibudda
da chi crebat ja no ch’avantzat nudda.
Sozu
Tzessamos de s’esordiu ogni versu
si unu tema nos ponen in manu
però chi tzesset puru su bacanu
e si che andet chie est aversu.
Intro ’e su minore coro umanu
paret chi b’istet totu s’universu:
finas su chi non biet e ne tocat
si podet totu inie che collocat.
Piras
Ponimos tando a s’esordiu frenu
e-i sa fine totu amos connotu.
Su coro de un’òmine terrenu
sempre desizat faghinde abbulotu:
s’universu che l’as a ponner totu
mai tantu l’as a bider pienu.
Da chi ’e avidade est imbreagu
est mezus chi che nde li ponzas pagu.
Gara poetica a Gavoi (22 aprile 1985)
ESORDIU
Sozu
Un'annu a como in sa matessi festa
che fio inoghe in diferente data.
Po tres oras su pòpulu in piata
mantes'amos cun s'opera modesta.
E oe a custa noa richiesta
so 'énnidu a su palcu a posta fata.
E ti nd'ato devotu e reverente
un'ateru saludu, amiga zente.
Masala
Ringratziende pro sa richiesta
poi 'e tantu torro a custu logu
pro dare a su talentu meu isfogu
de nou in palcu cun Sotgiu a sa dresta
comintzende sa gara in custa festa
in onore 'e su martire Antiogu
chi fit dutore primu e santu poi
e ti saludo, gentile Gavoi.
Sozu
S'ora 'e initziare no fit custa
ma a su cumpletu no lu fit sa crica.
Ma como custu b'intrat una cica,
la faghimos sa gara a s'ora justa.
S'annu passadu fit sa terra infusta
e ocannu nos parit tropu sica.
Zeltu no b'at perìgulu 'e fogu
ma cheret chi pioat Antiogu.
Masala
Como chi semus in pienu 'eranu
profumos e fiores in campagna
bi at, Sotgiu, e nois de cucagna
'istamos in su palcu poesianu
ambos improvisende a manu a manu
in custa bella 'idda 'e sa montagna.
E finas chi nos bastat su podere
no restat chena fatu su dovere.
Sozu
Ma no faeddo de annadas malas
ne nues chi no moven in s'aera:
sa bella fiorida primavera
chi sos puzones isterren sas alas.
Setantun'annu apo subra 'e palas,
jà nd'apo 'idu de ogni manera
finas primu de 'enner a Govoi:
gai nde 'ida dae como in poi.
Masala
Da pius de trint'annos a cust'ala
so deo puru 'e su palcu in disputa.
Chimbantànnos de vida juto a pala,
custa sa veridade est assoluta
e fato gara 'ona o gara mala,
totucantu dípendet dae sa muta
e finas da su collega chi m'agato
ma de su tempus contu no nde fato.
Sozu
No nos devimos pelder de coraggiu
po esser prontos semper a sos atacos
co sos ch'iscultan già no sunu macos
no dan atenuante ne sufraggiu.
Como a sas primas semus in rodaggiu
e a sa fine semus tropu istracos
si no bessin sas garas a primore:
sempr'iscujas de malu pagadore.
Masala
Si amus comintzadu su viaggiu
cun tegus resto e cun megus resta.
Cun sos pilos biancos ch'as in testa
dogni consizu tou at a esser saggiu.
Pro cantu siat bellu su coraggiu
ma no semus in gherra ne in tempesta
ca a bortas su coraggiu est bastante
e-i sa fortza, invece, est mancante.
Sozu
Si mi lamento istanote 'e s'edade
ca sos annos mi pesan finas tropu,
como no poto currer a golopu
ca che prima no b'est s'abbilidade.
Ma si mi armo 'e bona volontade
tzeltu lu devo raggiungher s'iscopu.
S'est chi no si guastat calchi petzu,
s'apretu faghet a currer su 'etzu.
Masala
Deo so iscultende atentamente:
ohi, cantu mi pares curiosu.
No est pro nudda si lu ses famosu,
est sinnu chi virtudes as in mente
e tant'est beru chi ses virtudosu
chi a Gavoi ch' 'enis frecuente
finas como ch'in annos aumentas
e faghes male condo ti lamentas.
Sozu
Tzeltu chi no est fatzile su jogu,
si m'est apesantida sa persone.
Ma mi bramat sa populatzione
gara pro fagher a Sant'Antiogu.
E ancora no tenzo intentzione
de ch' 'etare sas giaes in su fogu.
Cun sos bratzos in altu no mi arrendo:
a cantu poto sa palte difendo.
Masala
Unu versu cun s'àteru s'intessit
in limba sarda vera e poesia.
Però s'in palcu bi nd'at unu ebbìa
mancu a fagher sa parte no resessit.
Cun-d-un'otada tua e una mia
chie nd'ischit sa gara coment' 'essit.
Tocat chi bona o mala si la lene
ma jà nos an acopiadu 'ene.
Sozu
Po fagher una gara 'e poesia
bi cheret volontade e oriolu
poite si nos mancat s'energia
tando finas sa gara faghet dolu.
Ma deo penso su nùmene solu
chi l'at a dare mesa garantzia.
Si aggualat s'estru e-i sa 'oghe
s'ateru mesu faghimos inoghe.
Masala
De custu palcu semus sos padronos
inube b'est s'iscala e no sa janna.
Poninde in evidentzia sos donos
istat dognunu fichidu che canna.
Però sa diferentzia est manna
tra sos annos, sos malos cun sos bonos.
Si podet imbezzare sa carena
ma su matessi adurat sa vena.
Sozu
Da chi no est su cùcuru nieddu
penso siat difitzile s'impresa
ca s'istracat sa mente e su faeddu,
mancat finas su briu, ite bellesa.
E su chi unu faghet a piseddu
no faghet tzeltamente a sa 'etzesa.
Ma deo a totu lis fato a cumprender:
no so pensende ancora 'e mi arrender
Masala
No t'est andadu 'ene su cumbinu,
a tramontu no ses ne aurora.
Una virtude si tenes in sinu
a dogni cosa est superiora
e no si podet perder in caminu,
restat de vida fin'a s'ultim'ora.
No est nudda si unu est in betzesa
ca jà si salvat cun sa pratighesa.
Sozu
Jà m'est andadu 'ene su cumbinu,
no ti nde lese perunu oriolu.
Su grupu 'e sos poetes faghet dolu,
semus pagos in rughes de caminu.
S'est retiradu Piredda Gavinu,
Crobu no at leadu pius bolu
e so deo 'e sas garas su decanu:
chelzo morrer cun sa bandela in manu.
Masala
Tue jà ses allegru canta-canta
cun dogni frase bella e pretzisa
e sa zente nemmancu si nd'est risa
cand'as nadu sa veridade santa.
Si semus pagos e sa cosa est tanta
nde tocat meda cand' 'enit divisa.
Ma tue dae mesu no ti frangas
e si semus in pagos no piangas.
Sozu
Si maduru l'isetas unu cantu
cussu l'at a batire Mastru Ispeta.
No tenimos sa sorte a sa 'ereta,
sa poesia nd' 'atit su piantu
e unu cantu 'e garas su poeta
morinde ch'at leadu a campusantu.
Ca nois semus pagos de seguru
ma pius pagas sun sas garas puru.
Masala
Aiò, Peppe, cun megus agguala
ca istanote a fiancu ti juto.
A cando meda a cando pago fruto
de unu palcu pighende in s'iscala.
Tota sa vida so a piga e fala
però cun sos lamentos no discuto.
E no ponzo sa fama in perdímentu
ca pius canto e pius so cuntentu.
Sozu
Ma deo fia nende 'e su masone
chi est minore e so unu 'e sos mannos.
Parit abberu sa distrutzione
chi sas garas las ponet in afannos.
Ocannu a s'edade 'e otant'annos
s'est retiradu Barore 'Udrone
e Piredda ch'at példidu sa vida:
cussa classe 'e su Chimbe est isparida.
Masala
Chi ti retires tue no est giustu
mancari sias cùcuri-incanidu
ca ne boghe ne versu no as perdidu
e su mamentu no mi paret custu.
Tzeltu chi cando a primu ses bessidu
no fis che oe potente e robbustu.
Subra su palcu ti ses imbetzadu
però, Sotgiu, ti ses puru ingrassadu.
Sozu
S'esordiu nde 'ato a finitia
lende su ch'amos nadu a mancu in curu.
Ma tzeltu ch'in sa nostra cumpagnia
no bi at aumentos de seguru.
Como si mi retiro deo puru
est totu a dannu de sa poesia.
Ma si no m' 'ogat calicunu fora
no apo 'e retirare gana ancora.
Masala
E tando, Peppe, in su palcu 'e Gavoi
a s'esordiu damos sos adios.
Ma sos collegas tuos e sos mios
ch'aduren sanos dae como in poi.
Jà semus pagos e ancora bios
però pro como prosighimos goi.
E-i sas garas sun semper a usu:
gai lu sian dae como in susu.


c: text/html

text:
POULENC La voix humaine A.C. Antonacci MASCAGNI Cavalleria rusticana T. Romano, A. Villari, M. Kim, G. Lanza, F. Di Sauro; Orchestra I Pomeriggi Musicali, Coro OperaLombardia, direttore Francesco Cilluffo regia Emma Dante scene Carmine Maringola costumi Vanessa Sannino Como, Teatro ...
Hindemith e Mascagni, strana coppia a Cagliari
HINDEMITH Sancta Susanna T. Kuhn, A. Boldyreva, T. Carraro MASCAGNI Cavalleria Rusticana T. Caruso, A. Boldyreva, M. Giordani, S. Catana, T. Carraro; Orchestra e Coro del Teatro Lirico di Cagliari, direttore Marco Angius regia Gianfranco Cabiddu scene Benito Leonori costumi ...

robotstxt: allowed

filter: keep


text:
Gaetanu Cima
In s'istòria de s'architetura sarda, s'architetu Gaetanu Cima tenet intre totus s'importàntzia prus manna. In sa segunda mesidade de s'Otighentos tenet su ruolu de unu mastru verdaderu, siat comente dotzente in s'Universidade de Casteddu siat, prus in generale, pro su chi pertocat s'atividade professionale sua marcada dae una capatzidade esemplare, leada a modellu dae paritzos architetos coevos suos.
S'architetu Gaetanu Cima naschet in Casteddu in su 1805 e morit in sa matessi tzitade de nàschida in su 1878. Fiat su primu architetu sardu a printzipiare istùdios regulares in Torino, a pustis ismanniados e cumpletados in s'Accademia di Belle Arti de Roma. Custu caminu de formatzione suo, chi podimus definire sena farta "canònigu", fiat de seguru de significu dende a s'atividade sua unu rastru craru de rigore professionale.
Acabadu su tempus de formatzione, inghitzat sa collaboratzione sua cun s'amministratzione pùblica, in particulare comente collaboradore de Cominotti in su Tzèniu Tzivile, e comente diretore de S'Ufìtziu Tècnicu de sa Comuna de Casteddu. Custos impinnos, de responsabilidade manna, però a su matessi tempus dant a Gaetanu Cima oportunidades de importu pro sa crèschida professionale sua, favorèssidos finas dae su perìodu istòricu in su cale issu si fiat agatadu a operare in Casteddu, est a nàrrere in su tempus chi sa tzitade s'agatat a fàghere sos contos cun chistiones noas e de importu, comente sa ridefinitzione de su ruolu polìticu suo a livellu "natzionale", de s'istatutu suo de fortilesas de mare e de tzitade cun unu portu aberta cara a orizontes mediterràneos, tzentru de càmbios de negòtzios e duncas elementu fundamentale de una regione ampra.
Aiat fraigadu o fiat intervènnidu in parte pro su chi pertocat crèsias (Santu Giagu de Casteddu, crèsia parrochiale de sa mama de Deus de Guasila, Santu Frantziscu in Aristanis), palatzos e villas nobiliares de creze palladiana (Villa Santa Maria in Pula, de propriedade de sa famìlia Cùgia, e Villa Aymerich in Làconi) teatros (teatru tzìvicu de Casteddu, destruidu in sos bombardamentos de su 1943). Ma s'òpera sua prus importante fiat s'Ospidale tzivile monumentale de Casteddu, de istile neoclàssicu rigorosu, de una modernidade estrema pro su tempus (1842).
S'òpera de Cima fiat istada fundamentale finas pro su chi atenet a s'urbanìstica. Su progetu urbanìsticu de Casteddu, definidu cun cambiamentos a pustis de su 1861, mustrat comente elementos architetònicos noos su palatzu de sa comuna, in istile liberty, e sa terratza neoclàssica Umberto I, pesada in su logu in ue nd'aiant betadu su bastione de St. Remy.
In curtzu si podet afirmare chi Gaetanu Cima, operende cara a un'architetura contrasinnada dae unu ratzionalismu lèbiu, fiat divènnidu in pagu tempus unu puntu de riferimentu autorèvole in s'àmbitu de s'architetura isulana.


text:
Musica pectoralis
Musica pectoralis[1] (Anglice soul) musicae evangelicae et rhythmi et caeruleorum (Anglice gospel et rhythm and blues proprie) fusio est quae decennio 196 apparuit. Die anni 1954 omnia incipere videntur ubi Ray Charles et sua grex, in laophorio euntes, profanum textum super evangelico cantu in radiophonio sonante canere coepere, eis ut evenit placuit, et ita "I Got a Woman," primum pectorale carmen, natum est. Cuius genus sic populo gratissimum inter Nigriticam iuventam factum est.


text:
(IlMinuto) – Casteddu, 3 de su mesi de ledàminis – Un’istrutura-mostru chi at a acasagiai mafiosus e camorristas sa chi a Massama, in provìntzia de Aristanis, at a oberri is cellas suas su 7 de su mesi de ledàminis chi benit. Sa denúntzia, fata de su parlamentari de su Pdl Mauro Pili atressu de un’interpellatzioni a su ministeru de sa Giustítzia, est stétia torrada a pigai de ProgReS – Progetu Repùblica chi atressu de su consilleri provintziali suu Sebastian Madau at presentau un’interrogatzioni a sa Giunta provintziali. Sa provìntzia de Aristanis – narat Madau – “s’agat in is úrtimus postus po ‘infrastrutture’ económicas e sotzialis (trasportus, imparu, sanidadi)”, ma su territóriu bit investimentus mannus in istruturas penitentziàrias, gràtzias a su Pranu Istraordinàriu Presonis aprovau de su Guvernu Italianu in su 2009. “Agoa de tres annus – acrarat su consilleri indipendentista – po s’obertura de s’istrutura, custu scuilibramentu de interessus si bit balu de prus de sa nova de su trasferimentu, in su penitentziàriu de Massama, de 70 presoneris mafiosus e camorristas. Un’àtera borta, est craru comenti calisisiat investimentu fatu in su territóriu nostru begat po fatu scéti po arrespundi a is abisóngius chi no funt de is abitantis de sa Provìntzia de Aristanis e nimancu de sa Sardigna”
© RIPRODUZIONE RISERVATA


text:
(Per leggere l’articolo in italiano cliccare sulla bandierina in alto)
Cust’arriscionu est bessidu in die de lunis passadu in su blog Pesa Sardigna. Lu ponimos puru inoghe de accordu cun sos responsabiles de cussu giassu.
Antoni Murone, pustis chi ti nce ses dimìtidu dae diretore de L’Unione Sarda as abertu unu blog de arresonos subra sa Sardigna e sos problemas suos. Pro ite?
Sas dimissiones sunt lòmpidas gasi de repente – e s’opinione pùblica las at interpretadas comente unu “fulmine a ciel sereno” clàssicu – chi non b’at àpidu su tempus de disinnare nudda. Pustis prus de unu mese de silèntziu apo pensadu chi in capas non fiat pretzisu a delùdere chie si bidiat òrfanu de una boghe chi cantaiat a moda sua fora dae su coro. Apo duncas detzisu, acarande-mi cun pagos amigos, chi esseret pretzisu a sighire sas batallas chi aiat fatu pro annos e annòrios, faghende de a mie etotu unu megàfonu de cussa parte manna de sa sotziedade chi non si intendet prus rapresentada dae custa polìtica e dae custas classes dirigentes. Gasi est naschida s’idea de su blog: unu logu virtuale de mudare in pratza pùblica. Unu logu de acaramentu abertu a totu sos contributos. Bi traballo a sa sola, cun aportos esternos volontàrios. Apo refudadu sa publitzidade ca apo su bisòngiu de mi intèndere liberu a beru.
Comente est andende?
Sa risposta est istada unu dillìriu. Est làdinu chi b’aiat bisòngiu a beru de unu logu de discussione, acaramentu e proposta. Oe sunt 4 meses dae s’abertura de custu giassu web; amus publicadu 350 intre artìculos e interventos, retzidu prus de 1300 cummentos. Sas pàginas bidas, a oe, sunt 520 mìgia e sos utentes ùnicos 190.000. Sa pàgina nostra Facebook at 16.000 iscritos e creschet cun su ritmu de milli adesiones noas cada chida.
Su blog tuo est bilingue. Pro ite custu sèberu?
Intre sas batallas chi in custos annos apo fatu siat comente giornalista e siat comente tzitadinu privadu b’est sa de s’iscoberta noa e de sa defensa de s’identidade natzionale. Unu tretu de importu colat dae s’istòria nostra e s’àteru, detzisivu, dae sa limba. Meda est de fàghere galu, a livellu de batalla culturale e polìtica, pro fàghere cumprèndere a totus chi sa limba est un’istrumentu de trasmissione de sas connoschèntzias e de gestione de sas relatas in cada setore sotzio-econòmicu. Bivimus in unu continente formadu dae 377 ìsulas linguìsticas chi tocat a amparare, ma amus bisòngiu de una ortografia ufitziale e unificante. Su dibàtitu abarrat abertu e totu sas propostas sunt agradessidas. Ma posca tocat a lòmpere a una sìntesi.
Paris a su blog ses organizende paritzos addòbios territoriales in ue faeddas de “modernidade”, “innovatzione” e “fare sistema”. Ite cheret nàrrere?
Sunt a su mancu 6 annos chi mi nche so cumbintu chi su bene de sa Sardigna non colat dae su bipolarismu farsu italianu, chi est finas peus in sa declinatzione sarda sua. E non colat mancu dae sa proposta antisistema de su Movimentu 5Stelle. Sos addòbios in sos territòrios sunt fìgios de unu muntone de cumbidos chi apo retzidu pro faeddare in pùblicu de sas chistiones arresonadas in su blog. Sos temas de sa proposta, de s’innovatzione, de sa modernidade de su fàghere sistema sunt netzessàrios a manera assoluta pro fraigare una novidade a sa cale si potzat crèere, a tretu de pesare isperas e de si propònnere pro sostituire sa classe polìtica atuale. A criticare, a si chesciare e a derrùere s’esistente no est bastante.
Su movimentu indipendentista in custos annos at pesadu medas de sos temas chi tue iscaretzis. Ite diferèntzia b’at intro su chi propones tue e su progetu de cunvergèntzia unitària chi s’est faghende?
Mi creo chi est andende a dae in antis unu protzessu chi s’est crastinadu bias medas. Mi paret chi b’at un’isfortzu de pònnere a craru sas cosas chi podent unire su fronte de s’autodeterminatzione, ponende pro un’iscuta a banda sas chi pro tempus meda ant partzidu. Semus traballende a manera parallela: deo addòbio chentinas de persones chi forsis mai ant votadu foras dae su binàriu de su bipolarismu italianu. Su còmpitu meu – culturale, in antis chi polìticu o partìticu – est su de abèrrere a issos un’iscenàriu possìbile, alternativu, chi finas a como no aiant leadu a cunsideru. Pro bìnchere tocat a lòmpere nessi a su 40% e duncas est pretzisu a adopiare s’àrea de cunsensu potentziale dae ue sa federatzione de s’autodeterminatzione movet.
As declaradu giustamente chi custu est su momentu de su dibàtitu. Ma a sa fine at a tocare a istrìnghere. No est istadu primidiu a nàrrere chi non t’as a candidare?
Diat èssere istadu primidiu si in casu a nàrrere chi m’apo a candidare. Deo penso chi sas auto-investiduras sunt su peus de sa polìtica. Pro èssere leader tocat a èssere reconnotos e medidos gasi dae una comunidade manna meda e tocat a àere piessinnos pretzisos. Oe su fronte de s’autodeterminatzione no at bisòngiu de unu capu chi nèrgiat “Armamumus-nos e ponide in fatu a mie”, ma de una polifonia costrutiva, chi traballet a illargare su fronte e a creare in antis unu manifestu chi marchet su perimetru de s’alleàntzia e posca unu programma. Su leader nd’at a lòmpere comente una cunsighèntzia. No apo unu partidu, e mancu nd’apo a fundare unu. So a disponimentu in sa fase de fràigu. Su restu l’ant a detzìdere sos tzitadinos e sos movimentos.


text:
I. De ite campat oe Malta?
* Mescamente de turismu. Sas indùstrias chi esportant belle totu sunt sa SGS (eletrònica), sa Brandstatter (giogos Playmobil) e sa Foster Clark (alimentares in bote e vaseddos, comente cunfituras e totu gasi). Indùstrias de importu pro su mercadu locale sunt sa birreria Farsons e sos produtores de cosa de bufare (Coca Cola, Pepsi, Seven-Up, e totu gasi)
II. autosufitziente est?
* De seguru nono: si importat de totu. Francu in unos cantos setores agrìculos.
III. ite base tenet custa autosufitzièntzia?
* Petzi pro unos cantos produtos alimentares est autosufitziente: s’ortalìtzia, sa petza de conìgiu e de porcu, su late, sos ooos. Forsis, pro su mesu, sos puddos. S’artesania locale (mòbiles, ferru bàtidu, allumìniu, e totu gasi, filugranu de prata e ammentos pro turistas de bidru suladu) dat un’agiudu mannu.
IV. profetosa est istada s’intrada a sa UE?
* De seguru. Amus otentu fundos pro torrare a fàghere sos caminos printzipales, pro su contivìgiu de sos monumentos (bastat a pessare a sos chilòmetros medas de bastiones e àteras fortificatziones).
V. pro ite, a pàrrere tuo, su Partidu Laburista, de manca, a tempus suo est istadu contra a s’indipendèntzia?
* Deretu a pustis de sa segunda gherra mundiale (a Malta l’ant bombardada prus de Londra) sas fortzas locales non fiant a tretu de nche pesare s’economia, chi tando fiat dipendente meda dae sos cantieris navales chi serviant sa flota britànnica; cando su guvernu de Londra at detzìdidu de cungiare sa base (s’Impèriu fiat in ritiru in totue) Mintoff cheriat ghetare totu sas neghes a su guvernu britànnicu. Li pariat chi s’ùnica manera esseret s’integratzione (chi diat àere fatu de Malta un’àtera Irlanda de su Nord). A sa prima, finas su Partidu Natzionalista fiat in dudas, ca s’Indipendèntzia la cheriat in intro de su Commonwealth, cun sa Reina Elisabeth comente cabu de Istadu. Pustis Mintoff, delùdidu dae sa mancàntzia de reconnoschèntzia de su guvernu UK, at chertu truncare in curtzu, istituende sa Repùblica (comente cabu de Istadu un Presidente maltesu) e cungende sa base (ca su Rennu Unidu non pagaiat). Dae tando s’ùnica presèntzia militare in Malta est s’italiana, in sa forma de una Missione Militare chi agiuat mescamente in sas operatziones de sarvamentu (chi como pertocant mescamente sos immigrados clandestinos).
VI. comente ais elaboradu sa cussèntzia natzionale bostra e su protzessu de indipendèntzia?
* Essende un’ìsula, Malta at semper tentu unu pagu de autonomia, chi s’est fata formale cun sa tzessione sua a sos Cavalieris dae bandas de Càralu 5. Dae su 1530 a su 1798 Malta est istada unu printzipadu cosmopolita autònomu (mancari sugetu a su Papa, ca s’Òrdine de Santu Giuanne fiat, eja, militare ma finas religiosu; sos cavalieris teniant su tìtulu de prades). In su 1998 Napoleone at annuntziadu unu protzessu de frantzesizatzione chi diat àere postu Malta in sas cunditziones de sa Còrsica; ma sa rebellia, esplòdida cando issu pretendiat chi sa gente esseret andada a comporare sas prendas chi sos antepassados aiant donadu a sa crèsia de su Càrmine de sa tzitade betza, nch’at torradu a nudda cussas punnas. Sos Inglesos nche los at fatos bènnere a inoghe su re de Nàpule, chi non fiat a tretu de gherrare contra a Napoleone, e s’ìsula lis est agradada, mescamente ca ant agatadu una traditzione cantierìstica navale bona.
VII. ite parte at tentu sa limba in custu protzessu?
* Sigomente sos normannos, sos aragonesos, sos castiglianos e sos Cavalieris no ant pessadu de fàghere una polìtica linguìstica, in Malta s’est sighidu a faeddare su dialetu àrabu chi si fiat formadu in sa Sitzìlia normanna, e l’ant impitadu finas a sos tempos de Federicu 2, e in Pantelleria finas a bias de su 1600. Custu dialetu s’est isvilupadu in manera lìbera, sena cuntatu cun s’àrabu clàssicu e sos àteros dialetos àrabos, romanizende·si semper de prus, in antis cun su cuntatu cun su sitzilianu e dae su 1530 cun su toscanu. Dae su Setighentos a totu s’Otighentos est andadu a dae in antis su protzessu de istandardizatzione, e duncas in su 1934 su maltesu at leadu su gradu de limba ufitziale a curtzu a s’inglesu e a s’italianu (s’italianu l’ant abbandonadu in su 1936). A faeddare una limba diferente dat semper unu sensu de identidade.
VIII. Ite fortza e ite presèntzia tenet oe su maltesu in sa sotziedade?
*Est forte meda, ca totu sas classes sotziales ant sighidu a lu faeddare in totu sas situatziones. Dae sos annos Trinta si impreat in sas istitutziones e oe su maltesu essit a campu finas in Google e in sos bancomat. Dae sos tempos de sa propaganda pro su referendum de adesione a sa UE, s’est afortidu pro non permìtere s’assorbimentu, est reconnotu comente limba ufitziale de sa UE, e si impitat meda de prus finas in sos usos ufitziales iscritos, in ue in antis si iscriiat in inglesu. In sos ùrtimos tempos sos cartellos de sos caminos los ant maltesizados.
IX. e in sas impresas, in sas istitutziones e in s'informatzione?
*Est a a beru chi in su parlamentu si faeddat in maltesu dae sos annos trinta (in antis sos imperialistas faeddaiant in inglesu e sos natzionalistas in italianu), in sos tribunales si faeddat in maltesu, e sos notajos redatant sos atos in maltesu. Si imprentant duos cuotidianos in inglesu e duos in maltesu, e unu muntone di publicatziones minores. Est manna sa produtzione de libros, finas de lussu, in maltesu; b’at tres canales televisivos mannos e duos minores in limba maltesa e una trintina de ràdios locales minores.
X. a podes descrìere in pagas paràulas sas caraterìsticas de sa limba maltesa?
*Est una limba istratigraficamente interessante meda: non b’at sustratu (pùnicu? latinu? gregu bizantinu?) currispondente a s’època anteriore a sa cunchista musulmana (proa de un’introdutzione violenta o massissa); sa base de su lèssicu (41,016 lemas) est su dialetu sìculu-arabu, de tipu magrebinu (32,41%), romanizadu meda (sitzilianu e italianu 52,46%), e oe anglitzizadu in manera progressiva (6,12%). In sa limba de impreu sos raportos sunt rispetivamente: 22,43%, 61,6% e 8,45%. Si sa cantidade lessicale est romanizada meda, sos tèrmines fundamentales e prus comunos sunt de etimologia àraba, comente sa morfologia (mancari simplificada meda a cunfrontu de s’àrabu). Sa fonètica e sa semàntica sunt prus romanizadas.
XI. cando b’est istada s’istandardizatzione de su maltesu?
* A parte pagas proas isporàdicas de cumponimentos literàrios in s’agabbu de su Batoschentos, in su Chimbighentos e in su Seschentos, sos primos istùdios los ant fatos, in sos tempos de sos Cavalieris, unos cantos cavalieris e maltesos cultos; ma si trataiat de profilos gramaticales curtzos e de glossàrios cun finalidades eruditas (Megiser) o pràticas (Thezan). Importantes sunt sos panegìricos de Innàssiu Savèriu Mifsud, sos diàlogos e su vocabulàriu de Frantziscu Agius De Soldanis, manuscritos o publicados in sa prima parte de su Setighentos; ma su primu istudiosu beru est istadu Micheli Antoni Vassalli chi at publicadu in Roma una gramàtica (in antis in latinu, pustis in italianu) e unu Lexicon. Su moimentu at crèschidu in s’Otighentos, in s’àmbitu romànticu-patriòticu, cun sa produtzione de gramàticas e vocabulàrios pro sas iscolas (FrantziscuVella) e òperas lietràrias pro su pòpulu (Giuanne Antoni Vassallo). Su moimentu pro dare a su maltesu una literadura dinna at sighidu cun autores minores medas e est cròmpidu a su puntu prus artu de calidade cun Dun Karm Psaila (autore, a dolu mannu non connotu in Itàlia, de s’innu populare meda T’adoriam Ostia divina).
XII. chie l’at fatu totu custu? Frutu de una pessone est istadu o de una cummissione?
*Si trataiat de s’atzione de indivìduos sensìbiles e motivados dae s’amore de pàtria.
XIII. e comente faghides pro sos neologismos e sa terminologia?
* Si sa terminologia agrìcula est, pro su prus, de orìgine àraba, e sa de s’artesania de orìgine sitziliana, sos tèrmines cultos, religiosos e legales sunt, pro su prus, de orìgine italiana. Est craru chi sos setores introduidos in s’època britànnica, mescamente a pustis de sa segunda gherra mundiale, sunt de orìgine inglesa (setores bancàrios, mecànicos, aeronàuticos, eletrònicos, e totu gasi.). Sos tèrmines inglesos de orìgine latina sunt italianizados/sitzilianizados (pro nàrrere “evaluation” > evalwazzjoni); sos chi non sunt modificados o si lassant in sa grafia inglesa o si iscrient foneticamente. Su problema est chi cando si faeddat si impitat meda sa commutatzione de còdighe, ma benit male a distìnghere intre paràulas integradas e cambiamentu de còdighe.
XIV. comente est nàschidu s’alfabetu bostru? chie l’at imbentadu?
* Sa chistione de s’alfabetu l’ant arresonada pro prus de unu sèculu. Sos primos cumponimentos in versos e in prosa, comente finas sa trascritzione de paràulas maltesas in sos atos notariles, ant semper sighidu s’alfabetu latinu, a s’italiana, est a nàrrere con c e g sighidos dae i o dae h pro distìnghere sas palatales e sas velares (ce, ci che, chi; ge, gi, ghe, ghi) e sci/sce. A bias de s’agabbu de su Setteghentos unos cantos lessicògrafos ant proadu a introduire lìteras àrabas, gregas o pùnicas pro una deghina de sonos cunsiderados semìticos. S’alfabetu de como, totu latinu ma cun sinnos diacrìticos (c e g cun su puntigheddu subra pro sas palatales, z cun su puntigheddu pro sa s sonora, h segada comente sa t pro distìnghere s’aspirada dae s’aca muda, w e j pro sas semicunsonantes, x pro sa sc de scena) l’at fissadu in su 1924 s’assòtziu de sos iscritores in limba maltesa.
XV. comente est sa situatzione de s'informatzione in maltesu?
* S’informatzione est lìbera e, in prus de su canale natzionale, sos partidos politìcos prus mannos tenent s’istatzione televisiva e radiofònica issoro e sos giornales issoro. B’at finas canales e giornales indipendentes.
XVI. e s'editoria in maltesu?
*S’editoria in limba maltesa e in inglesu est ativa meda, e tratat totu sos argumentos possìbiles.
XVII. e sa literadura maltesa oe?
* Faghende totu sos contos, tenet salude bona.
XVIII. sos iscritores prus connotos oe?
* In mesu de sos poetas e contadores afirmados si distinghent Joe Friggieri, Fenech, Azzopardi e Sammut. Sos romanzos de Oliver Friggieri e de Immanuel Mifsud los ant traduidos in limbas diferentes.
XIX. mùsica moderna si faghet in maltesu?
* Cada annu si mandat unu rapresentante a su Festival de s’Eurovisione, a su solitu cun resurtados bonos. Amus otentu finas su segundu postu. B’at finas unu festival annuale de cantzones in maltesu.
XX. e sa Crèsia ite parte at tentu/tenet in s’isvilupu e presèntzia de su maltesu?
* Sa Crèsia, pro resones craras, est istada s’antiguàrdia in s’impreu de su maltesu, finas iscritu. Sa prima publicatzione, a sas beras, est istada sa Dotrina Cristiana traduida dae Don F. Wzzino, publicada in su 1752 e torrada a imprentare pro prus de 150 annos. Sa prima prosa literària est istada sa regorta de sos panegìricos de I. S. Mifsud (14 in italianu e 32 in maltesu dae su 1739 a su 1746).
XXI. ite limba prevalet in sa liturgia, in sa missa in particulare?
* Dae su Cuntzìliu Vaticanu 2 sa missa e sas àteras funtziones litùrgicas si faghent in maltesu. Sa predicatzione est semper istada in maltesu. Sa domìniga si tzèlebrat una missa in latinu in sa cuncatedrale de Santu Giuanne e una missa in inglesu in una bintina de parròchias. In sa crèsia de sos Salesianos in Sliema totu sas missas sunt in inglesu.
XXII. cale est sa resone de sa fortza de su maltesu, a bètia de sa presèntzia de s'inglesu?
* Petzi ca sos maltesos lu cunsìderant galu ùtile.
XXIII. ite venidore pro Malta e su maltesu?
* Su venidore de su maltesu non paret in perìgulu. Antzis, cun s’Indipendèntzia e cun s’adesione a sa UE sa presèntzia sua s’est afortida ca at invàdidu campos de s’iscritu in ue in sos annos Chimbanta dominaiat s’inglesu.
ùrtima pregonta:
e sos giòvanos e sa limba maltesa?
* Comente totu sos àteros setores sotziales sos giòvanos faeddant su maltesu cun sos maltesos. Petzi a fùrriu de su 6-10 pro chentu faeddat s’inglesu in domo e cun sos amigos. S’inglesu est, però, semper prus faeddadu cun sos piseddos, ca b’at s’idea de los incaminare bene a sos istùdios, ma finas inoghe non si andat prus in gasi de su 10%.
[dae Eja 14]


text:
Indovinelli antichi
ITTE COSA EST?
01 Est tundu e no est mundu, est ruggiu e no est fogu, est'abba e no est funtana
02 Zesu Zuseppe e Maria, itt'hat capitadu, unu mortu sepultadu est fattu a ossos biancos e l'hat naschidu in fiancos una creatura bia.
03 Duoso lughentes, duos punghente, battor mattolas e una iscovitta.
04 Chie lu faghet non si nde godit, chie si nde godit non lu biet, chie lu biet non lu desizat.
05 Naschet in abba, vivet in assuttu, morit in abba.
06 Una femina in altu palattu nde ruet a terra e no si segat, andat a crescia e lughe faghet.
07 A de die est penduli penduli e a de notte est intr'e s'istampa.
08 Culzo dae Iscanu cun d'unu regalu in manu pro andare a s'amorosa a bi lu ponner in sa pilosa.
09 Pilu a intro plu a fora, alziat s'anca e che la colat.
10 FOGU A UNA PARTE E ATERA, ISTAT MOLIA MOLIA E NO BI COGHET MAI. IT’EST?
11 UNU BOBOI RUGGIU CHI PIGAT E CALADA A SU BUGGIU. IT’EST?
NO L'ISCHIS? CLICCA INOGHE PRO SA SOLUZIONE
Si nde ischis atteros e cheres chi los pubbliche in su situ inviamilos CLICCANDE INOGHE
01 Sa sindria
02 Un'arbure chi l'hat naschidu fozzas noas
03 Su boe
04 Su baule
05 Su sale
06 S'olia
07 Su ganzu de sa gianna
08 Su pettene
09 Sa calza
10 (il Prete che celebra la messa. Una volta era così: candele (fuoco) a destra e a sinistra. Il prete si girava verso il popolo ogni tanto...) inviato da Nanni Delogu
11 (su Giaganu, unu confrade de sos ruggios, saliva in campanile la mattina prima dell'alba per suonare le campane...) inviato da Nanni Delogu
Torna su
Publicado : Viernes, 25 Marzo 2011 - 10:57
Última modificación : Miércoles, 4 Febrero 2015 - 18:08
Página leída 5449 veces


text:
Dae su 2000, semus tzelebrende, cada 21 de freàrgiu, sa "Die internatzionale de sa limba materna", proclamada dae s'Unesco, pro agiuare sa diversidade linguìstica e culturale e su multilinguismu.
A dolu mannu, medas cunfundent su cuntzetu de "limba mama" cun su de "limba materna" e narant o iscrient "Die de sa limba mama", chi est una faddina, in càmbiu de pònnere "Die de sa limba materna"!
Semus in cumpangia bona, ca in Itàlia finas s'Unesco italiana ponet "Giornata internazionale della lingua madre", ca leende su testu inglesu "International Mother Language Day", ant interpretadu su "mother" comente sustantivu, cando chi podet (e inoghe "est") èssere bortadu comente agetivu: materna. Comente est in Ispagnolu "Día Internacional de la Lengua Materna", frantzesu "Journée internationale de la langue maternelle", portughesu "Dia internacional da lingua materna".
Duncas finas in italianu est giustu "Giornata internazionale della lingua materna", NON "madre".
Difatis, propiamente, sa limba «mama» est sa chi at asseguradu sa nàschida a limbas «fìgias», es. su 'latinu' mama de su sardu, italianu, frantzesu, ispagnolu, catalanu, friulanu, etc. Sa limba «materna», in càmbiu, currispondet a sa limba ”prima" chi imparamus in famìlia.
Limba materna e limba pròpia
A dolu mannu, sa "prima" limba chi su prus de sos piseddos est imparende como, duncas sa limba materna issoro, est s'italianu. Sos piseddos chi tenent comente limba materna su sardu sunt de mancu meda, a cunfrontu de 20 o 40 annos a como.
Si sighimus gosi, arriscat de si firmare sas trasmissione intergeneratzionale de su sardu, cun perìgulu mannu de iscumparta definitiva de sa limba «pròpia» nostra, su sardu.
Si su cuntzetu de «materna» si riferit a sa limba individuale, a sa prima limba chi amus imparatu comente pessones, su cuntzetu de limba «pròpia» si riferit a sa limba de sa natzione, 'sarda' in su casu nostru, a sa limba de sa continuidade istòrica, a sa limba de identificatzione e de depòsitu culturale de sa natzione sarda, indipendentemente dae su fatu chi su sardu arriscat, oe, de èssere torradu a belle su 15% in sos piseddos finas a sos 14 annos.
Est pro custu chi, a dolu mannu, limba materna e limba pròpia non sunt sa matessi cosa pro su prus de sos Sardos, comente podiat èssere 60 annos a como. E est pro custu chi devimus gherrare non pro s'ufitzialidade de sa limba «materna» (chi arriscat de èssere s'italianu!) ma PRO s'ufitzialidade de sa limba «pròpia» natzionale nostra, su sardu, pro la "torrare" a totu sos Sardos.